في مجال في علم الحاسوب اسمه ال Data Mining المجال دا مشوق جدا الفكرة فيه قايمة علي البيانات وازاي تقدر تحصل عليها من اي مكان سواء ع السوشيال ميديا من ارقام التلفونات للرسايل للكومنتات للشير لاستفتاء الاراء مواعيد الي بتفتح فيها مواقع التواصل بتاعتك لاكتر موقع بتعقد عليه للحاجات الي بتتصفحها للحاجات الي بتشتريها اونلاين ... كل دي شوال بيانات متنقل وفي شركات شغالة بس علي البيانات دي طبعا عملية الحصول علي البيانات دي مرحلة من وسط مراحل كتير وكل مرحلة عبارة عن تخصص لوحدة لان كل مرحلة مهمة جدا جدا ومتتفرقش عن بقية المراحل في الاهمية طبعا اول مرحلة هي مرحلة جمع البيانات او الي بيتقال عليها (Data wrangling) في المرحلة دي بتتعلم ازاي تحصل علي الداتا سواء من خلال طرح الاسئلة او من خلال التعليقات ع السوشيال ميديا او من خلال الموقع الجغرافي او من تعقب اكتر اهتمامات العملا او اي حاجة بعد ما جمعت الداتا دي بتبدا تفلترها وتستخرج المهم فيها وتشغل عليه او الي بيتقال عليه (Data extraction)

التطبيق الي هنعمله مثال علي فكرة الداتا اكستراكشون دي

الفكرة ان هديك ملف تكست زي كدا

دي عبارة عن داتا تبع شركة (شركة وهمية ) الملف فيه الاميلات الي استقبلتها الشركة دي الشهر الي فات

وسياتك هتستخرج الاميلات الي راسلت الشركة

انا عاوز الشركة الي هي بعد ال @

مثلا fci

fci.com

طبعا الشركة ممكن تبعتلنا اكتر من اميل فدورك بقي ترتبلي الشركات الي بعتتلنا حسب اكتر شركة بعتتلنا وبعتتلنا كم اميل

من الاعلي للاقل

يعنى عاوز الاسم اللى بعد from

يعنى انت هتدور على. كلمه From اللى فيها حرف capital وتكون اول السطر غير المواصفات دى متقبلهاش